उस समय तारा गर्भवती थी. उस अवस्था में देख कर वृहस्पति जी बोले मेरे क्षेत्र में दूसरे का गर्भ सर्वथा अनुचित है इसे दूर कर. वृहस्पति के येसा कहने पर तारा ने गर्भ को झाड़ियों में त्याग दिया. जिस गर्भ को तारा ने झाड़ियों में त्यागा वह अत्यंत सुंदर तेजधारी बालक था. जिसके समक्ष समस्त देवताओं का तेज भी फीका था. उस सुंदर एवं तेजधारी बालक को देख कर चंदमा और वृहस्पति दोनों ने अपना पुत्र बनाना चाहा. उनकी इस उत्सुकता को देख कर देवताओं को संदेह हुआ और वे तारा से पूछने लगे कि सत्य बताओ देवी यह किसका पुत्र है? परन्तु लज्जावश तारा कुछ नहीं बोल सकी. देवताओं के बार-बार पूछने पर भी उसने कुछ नहीं बताया. इस पर वह बालक कुपित होकर कहने लगा- शीघ्र सच्चाई बता दो नहीं तो मैं तुझे अति भयंकर श्राप दे दूंगा. तब ब्रह्मा जी ने उस बालक को शाप देने से मन किया और स्वयं तारा से पूछने लगे. तारा बोली कि यह बालक चन्द्र्मा का है.